
Slujirea opiniei publice. 


Nu pentru a dă lecţie cuiva şia ne 
arătă mai cu cădere în anumite che- 
stiuni publice vom scris cele următoare. 
Rolul de sfătos e totdeauna urit şi pe 
cât e cu putință trebue evitat. Intenţia 
noastră este a limpezi ceva şi credem 
că nu vom fi rău înţeleşi. 

Cetind ziarele noastre de pe ozi 
pe alta, dintr'o săptămână în alta, sun- 
tem siguri că mulţi vor fi ajuns la con- 
vingerea noastră: că opinia publică nu 
este bine servită în cele politice. Nu că 
ziarele nu ar fi bine scrise, căci, din 
punctul acesta de vedere şi în asemă.- 
nare cu trecutul, progresele noastre zia- 
ristice sunt mari. Și chiar și ca organe 
de informaţiune, ele își fac pe deplin 
datoria, ţinându-şi cetitorii în curent cu 
cele ce se petrec. în ţară şi în univers. 
Pricina este aiurea, este în modul cum 
ziarele înţeleg să facă educaţia politică 
a poporului, în felul cum îi infiltrează 
credinţe şi-i arată mijloacele de luptă. 
lar în această direcţie se greșeşte mult, 
foarte mult. 

Iată o constatare, care unora li-se 
va păreă nedreaptă. Li-se va păreă, 
pentrucă ei se gândesc la căldura, la su- 
fetul ce palpită în atâtea avântate ar- 
ticole şi pline de frumoase îndemnuri. 
Şi se mai gândesc la atâția inși, cari 
astăzi își ispășesc francheța după zăvoa- 
rele grele ale temnițelor de stat. Ei, dar 
să nu ne amăgim! Temniţele nu sunt 
totdeauna o dovadă a tăriei ideilor noa- 


stre, ci mai mult o prabă a unei justiţii... 
capricioase. lar avântul şi sentimenta- 
lismul, ori-ce calităţi frumoase ar fi, nu 
sunt în acelaș timp şi însușiri politice, 
— ci, poate, dinpotzivă, — îşi au un 
rost cu totul de alt ordin în educaţia 
unui popor. 

Constatarea noastră se referă însă 
la fondul politicei ziarelor noastre, la 
ideile pe cari le reprezintă și le deapănă 
în cursul zilelor. Şi aici ne izbim în 
primul rând de lipsa lor de claritate. 


Chestiunea e de mare importanță. 
O presă confuză, şevăitoare, plină de 
contraziceri la fiecare pas, e cât se poate 
de periculoasă pentru opinia publică, pe 
care, în loc de-a o lămuri, o zăpă- 
ceşte. O presă fără idei conducătoare 
bine definite și care, chiar şi în jurul pro- 
blemelor celor mai vitale, face experi- 


mente şi gimnastică statistică, se înde- 


părtează cu totul dela menirea ei. Aiurea, 
la alte popoare mai mari, mai înaintate 
şi economiceștu mai bine organizate, pot 
să existe și asemenea ziare cu un rost 
comercial, noi însă nu ne putem permite 
luxul să susţinem ziare cari nu-și înde- 
plinesc o misiune superioară. 


Să fim ceva mai concreţi. 


Un ziar bisericesc și politic, care are 
la spatele sale toată preoțimea şi învă- 
ţătorimea, poate el sluji cum se cuvine 
opinia acestora, poate el so influinţeze 
în bine, dacă în locul unei atitudini 
drepte îşi pune coloanele la dispoziţia 
celui dintâi venit, pentru propagarea unor 
erezii politice? Când astăzi militează 





pentru anumite idei şi mâne se face tri- 
bună publică, de pe care se profesează 
credinţe cu totul opuse, — mai este, mai 
poate fi limpede răsunetul ce-l produce 
activitatea unui asemenea ziar în mul- 
țimea cetitorilor săi? Și dă-şi seama 
acel ziar de diversiunea ce se produce 
astfel în spiritele, prin firea lor neresi- 
stentă, ale cetitorilor, de cumplita neo- 
rientare şi anarhie ce se naște pe ca- 
lea asta? 

Un alt ziar, așa de vrednic în multe, 
îşi mută deodată gândul în trebile şco- 
lare şi, prin o ciudată voită, desenează 
trista perspectivă a renunțării la şcoale. 
Unde este aici consecvenţa radicalis- 
mului său? Căci un ziar nu are dreptul 
să ţină seama de şoaptele dintre culi- 
sele consistoriale, drumul lui nu este pa- 
ralel cu acela al autorităţilor, el nu are 
menajamente pentru şefii bisericei, când 
sunt în joc convingerile politice. Ziarele 
radicale apără, până la cea din urmă 
picătură de sânge, citudelele naţionale 
şi au datoria să îndemne opinia publică 
să facă asemenea. 

Şi iarăș alt ziar observă o curioasă 
atitudine de balansare între a rămâneă 
sau nu credincioși politicei noastre tra- 
diționale, între a fi sau nu fi cu acelaș 
devotament cătră Tronul dela care aștep- 
tăm toată mântuirea. Se aruncă fraze 
de îndoială, se lasă nelămurite întrebări 
puse şi se trece cu multă și privată uşu- 
rință peste toată chestiunea, iar cetitorii 
rămân pe urmă cu acea impresie tul- 
bure, cu acea nedumerire, care cerciază 
situaţii false. 








VIEAȚA LITERARĂ. 


— Lipsa de scriitori în clasa, superioară. — Două încer- 
cări dramatice de d-nii Miclescu şi Florescu. — 
Două mame. — Scurtă observaţie. 

Explicabil este, dar totuș pare curios, că 
înalta noastră societate, bogata şi numeroasa ari- 
stocraţie română, n'a dat nici un scriitor în vre- 
mile mai nouă. Puţinii câţi scriu, ca prinţesa 
Brancovanu, tipăresc şi sunt apreciaţi poate la 
Paris, rămânând cu totul străini de literatura 
noastră. Odinioară nu eră aşa. Intreaga generaţie 
a lui Alexandri eră din neam de boeri mari. Acum 
însă, — cu toate că democratizarea vremii nu în- 
seamnă dispariția boerimei, — toţi reprezentanţii 
literaturei, sunt eșiţi din pătura de jos, din ţărani 
sau cărturari mărunți, iar din clasa bogaţilor abiă 
se iveşte din când în când câte-o încercare şu- 
bredă. Acesta e un rău. Dacă nu pentru altceva, 
cel puţin pentru faptul că lipsesc interpreţii au- 
tentici ai unui mediu social anumit. Dispare, fără 
a fi fixată în mod competent, o vieaţă cu vârtejul 
şi culisele ei, cu farmecele şi viţiile ei. O gră- 
madă de amănunte, de tipuri, moravuri şi fră- 
mântări ne rămân închise. Ca să le eternizezi, 
trebue să le cunoşti, să le simţi, să le trăeşti. 
Dar d-nii Coșbuc și Viahuţă sunt fii de preoţi 
dela ţară, Gorun, Voinești, Sadoveanu, Basara- 
bescu sunt din clasa de mijloc dela oraşe, Dela- 
vrancea e fiu de căruţaș, Sandu, Adam şi Cio- 








cârlan sunt neuoși țărani. Cum să ne dea ace- 
ştia, sau alţii ca ei, icoana unei clase necuno- 
scute de dânşii ? Chiar când incearcă să o facă, 
ei sunt în mod firese porniţi impotriva păturei 
aceleia şi-şi iau adesea subiecte dintr'ânsa numai 
pentru a o puteă biciul... Şi iată cum astfel 
în literatură, care ar trebui să cuprindă vieaţa 
sufletească a tuturor cercurilor sociale, se des- 
vălește o lacună considerabilă. 

De curând doi domni, — pe cari, deşi nu 
mai sunt aşa de tineri, nu-i cunosc, fiindcă mau 
scris pănă acum şi nici în cercurile literare n'au 
trăit, — d-nii I. G. Miclescu şi Al. G. Florescu 
au făcut oarecare vâlvă în jurul lor cu două 
piese dramatice. Amândoi aparţin, zice-se, ari- 
stocraţiei bucureştene. Şi chiar de nu s'ar spune, 
se vede din piese, căci în una din ele acţiunea 
se petrece la hotelul Caraiman din Sinaia şi în 
cealaltă întrun „salon-seră“, iar multe din amă- 
nuntele, și faptele redate, în amândouă, au aierul 


„de a fi fost prinse la faţa locului. Să vedem acum 


chipul cum acești doi reprezentanţi ai înaltei 
noastre societăţi îşi tălmăcese lumea lor. 

Piesele în chestiune sunt „Mama“ de I. G. 
Miclescu, apărută anul trecut în „Convorbiri li- 
terare“ şi reprodusă în volum, — și „Sanda“ de 
Al. G. Florescu ieşită în volum abiă zilele trecute 
şi reprodusă din aceeaș revistă. Amândouă s'au 
jucat la Teatrul-Naţional cu destul succes, e 


tată cu mai multă îngrijire şi are și dealtfel 
dialogul mai sprinten şi ceva mai multă culoare. 
Dar amândouă sunt tăiate din aceeaș bucată, 
sunt făcute cu aceeaş mediocră valoare literară 
şi ca subiect se aseamănă perfect 

Și într'una şi în cealaltă e vorba de o mamă 
din clasa nobilimei noastre. La d-l Miclescu mama 
este o desfrânată, care-şi părăseşte căminul con- 
jugal şi pe o mică fetiţă, numai pentru a se aruncă 
în braţele amantului, iar la d-l Florescu mama 
îşi trimite fetița la şcoala călugărițelor catolice 
din Paris şi rămâne singură, pentru a se putea 
dedă unei vieţi de plăceri fără margini. Deose- 
birea e numai, că pe când Eliza Rareș, eroina 
d-lui Miclescu, e cuprinsă de remuşcări şi flacara 
dragostei de mamă în urmă o încinge cu patimă 
şi o mistue, — Elena Radan, mama „Sandei“ 
d-lui Florescu perzistă în cinism şi în dreptul Ji- 
berei iubiri până la sfârșit, fură amantul fetei 
sale, presară flori pe mormântul lui şi în loc de 
a se lăsă înfrântă, când o părăseşte fiica ei, tri- 
mite un bilet dulce noului iubit. Ceva mai tare, 
— încolo atmosfera în jurul celor două mame 
aristocrate e aceeaș: belşug în risipire, concepţia 
frivolă a vieţii casnice, intensitatea vieţii sexuale 
neastâmpăr și goană după aventuri ameţitoare. 
„Precum miroase in Lipscani a afaceri, la Capşa 
a trândăvie, aşa la ea în casă miroase a dra- 
--zoste“. Cuvântul „miroase“ e urit aci, dar este 










Saal eui Florescu şi vreă să caracteriseze acest 

Să mai vorbim apoi de multele pla- 
nuri mărunte ce se ţes în fiecare zi cu 
o adorabilă naivitate? Să mai amintim 
că mai zilele trecute se scriă într'unul 
din organele noastre, că n'ar strică să 
imităm pilda tânărului rutean din Galiţia 
care prin revolver a pus capăt vieţii gu- 
vernatorului polon? Se mai înșirăm tructe 
de aceste de-ale gândirii pripite şi ale 
unor oameni fără o binepricepută răs- 
pundere faţă de opinia publică? 

Credem că ajunge. Inchipuiţi-vă acest 
frumos buchet de idei servite publicului: 
astăzi revolver, mâine renunțare; astăzi 
pentru împărat, mâine pentru rege ; astăzi 
radical, mâine pentru împăcare. Şi toate 
aceste amestecate, — ce efect socotiți 
că au în mulțimea de cărturari, de se- 
midocţi şi de ţărani, cari cetesc ziarele 
şi-şi aşteaptă dela ele linia de conduită?.. 
Care este şcoala ce se dă astfel corpului 
de alegători, sau peste tot de cetăţeni 
români? Ce vor puteă face la un moment 
dat conducătorii când se vor adresă, 
pentru acțiuni mari, unor elemente așa 
de nenorocit pregătite? 

Intrebări, la care este timpul a ne 
gândi în mod serios. 


Monarhul și reforma electorală. Sunt foarte 
juste expunerile făcute de Gazeta Transilvaniei 
din Joia trecută sub acest titlu şi credem de 
nimerit a reproduce următoarea încheiere: 

„Marele interes al reformei electorale se 
concentrează deci în nizuinţa de a informà pe 
Suveran asupra adevăratei stări a lucrurilor şi 
de a-l feri astfel de ori-ce ademenire, ce ar puteă 
să strice cauzei celor nedreptătiţi. Fatalităţile au 
adus cu sine, ca nici azi noi Românii să nu avem 
oameni cu trecere la Curte, cari să poată să-'şi 
desfăşure acolo dorinţele şi temerile lor. Au ştiut 
bine Ungurii dela cârmă de ce sau opus până 
azi la primirea măcar a mitropoliţilor noştri în 


. şirul consilierilor intimi ai Maiestăţii Sale, dem- 


nitate ce dă persoanei ce o posede calitatea și 
putinţa de a se apropiă mai uşor de persoana 
Monarhului. Să sperăm că totuş M. Sa nu va 
rămâneă neinformat cu privire la adevărata si- 
tuaţie a celor mulţi, cari până acum au fost 
scoşi din cadrele constituţiei şi că, condus de 
simţul de dreptate şi de iubire cătră popoarele 
sale, va respinge z limine ori-ce propuneri, ce 
nu mai corespund veacului luminat de astăzi, 
îndrumând astfel reforma electorală pe calea 
dreaptă, ce singură poate asigură viitorul ţării și 
al Monerhului“. A 














PARA NOASTRA: 


„Să închidem şcoalele ?“ 


Sub acest titlu a Apărut în săptămâna trecută un 
răspuns al „Tribunei“ la articolul „Ultimul refugiu“, pu- 
blicat la noi de „Un învăţător“, în importanta chestiune a 
geoalelor. Credem a face un serviciu cauzei şcolare, dacă 
vom face loc acestui al doilea articol lămuritor de ace- 
lag Autor: 

Băgaţi de seamă, că nu eu ci „Tri- 
buna“ și-a pus întâiașdată întrebarea 
dacă trebue sau nu să închidem școalele 
poporale în fața primejdiilor. Ei îi revine 
meritul întfietăţii, nu de-a fi făcut „o 
propunere formală ci numai de a fi su- 
levat în treacăt“ ideia, ca școalele să se 
închidă în adevăr. Acesta este un tapt 
care trebue reţinut, pentrucă este întâia- 
oară când un organ naţional propune 
renunțarea, fără luptă, la unul din cele 
mai scumpe patrimonii românești, în fa- 
vorul statului și al culturei maghiare. 

Adevărat că „Tribuna“ caută acum 
circumstanţe atenuante pentru propu- 
nerea ei „în treacăt“, spunând că ea nu 
s'a gândit, decât la ceeace sar puteă 
întâmplă peste 30—40 de ani. Și o credem 
prea bucuros, căci în realitate datoria 
unui ziar este ca în timpul verii să pro- 
pună soluţii privitoare la situaţia de peste 
patru decenii! 

Adevărat că ziarul arădan se supără 
pe noi fiindcă am tratat „drept o pro- 
punere făcută în toată forma și cu toată 
seriozitatea“, când scriă cuvânt de cuvânt: 
„Dacă am închide școalele, dacă am lăsă pe 
seamă statului toată sarcina de a învăță pe 
popor, am puteă să cheltuim milioanele cru- 
fate pentru cărți, ziare, reviste și conferenţe ; 
pe bazele de cunoștință (scrisul şi cetitul) 
creiate de şcoala ungurească am puleă 
clădi mai departe, ducând îutr'uu chip mult 
mai eficace toate ideile, năzuințele și aspi- 
rațiunile“...., etc. Adevărat, zic, că nu 
trebuiă să cred că această propunere, — 
precis tormulată pentru „ultimul refugiu“, 
— eră făcută „cu toată seriozitatea“, de- 
oarece nu tot ce se scrie într'un ziar, 
sau chiar foarte puţin, trebue să aibă 
caracterul deplinei seriozităţi... 

Asupra acestor puncte sunt lămurit. 
Dar cum concordă această... scuză, ca 

să zic aşa, a „Tribunei“ cu ceeace afirmă 
cătră sfârşitul răspunsului ce-mi dă? 
Vorbeşte şi aici fără „toată seriozitatea“ 
când declară: 

„Ce va zice învățătorul nostru dacă-i vom do- 
vedè că chiar d-l Goldiş a făcut întocmai aceeaș 
propunere. lată cum. Înainte de sinodul de astă- 
primăvară al diecezei Aradului, d-] secretar consi- 
storial Vasile Goldiş a rostit într'o şedinţă plenară 
a Consistorului un lung şi documentat expozeu, 
ajungând exact la aceeaș încheiere ca noi: să 
închidem şcoalele“ ! 

Da? „Exact la aceeaş încheiere“? 
Sau „întocmai la aceeaş propunere“? 
La care anume? La ceea nefăcută „cu 
toată seriozitatea“ ? La soluţia care aveă 
să privească numai întâmplările de peste 
patruzeci de ani?... 

Lăsaţi, vă rog, aceste încurcăli. Spuse 
lucrurile pe șleau, ele nu mai pot fi co- 
coloşite. Ideia odată aruncată, ea cir- 
culă şi acela dela care a pornit trebue 
să aibă bărbăţie de a luă asupră-și res- 
ponsabilitatea. Ce copilărie este aceea 
de a spune la începutul articolului că 
nu ai fost tocmai serios, iar la sfârșit, 
să te lauzi că ai un tovarăş de convin- 
gere în d-l Goldiș?! 

Așadară și d-l Goldiș! 

Ei, lucrurile aci se complică. Dacă 
mărturisirea „Tribunei“ în această pri- 
vinţă este făcută cu știrea d-lui Goldiș, 
discuţia se schimbă și poate luă o formă 
şi mai gravă, căci un ziar spune multe 
în toiul verii, dar convingerile unui om 
cu situația socială a d-lui Goldiș au o 
altă importanţă. 

Mărturisesc sincer că n'am ştiut de 
„expozeul“ d-lui Goldiş, prin care sa 
rostit pentru închiderea școalelor, căci atât 
ca învățător, cât şi ca alegător român 
aș fi protestat din tot sufletul împotriva 
unui asemenea mod de a vedeă Până 
nu voiu ceti însă probe suficiente, până, 
ce „Tribuna“ nu-mi va cită pasagii din 
discursul d-lui Goldiș asupra acestei ches- 
tiuni, sau până ce însuș d-l Goldiș nu 
se va pronunţă spre liniştirea acelora 
cari au aflat iiespre cuvintele d-sale, îmi 
voiu permite să nu socot pe deplin în- 
temeiată afirmaţia „Tribunei“. 








fel de mame, „cari nasc, dar cari wau copii“, 
cum se exprimă acelaș autor. 

Filipica e aspră. Cum însă ea vine dintro 
parte autorizată, trebue să o luăm așa cum este. 
Poate e prea multă violenţă și prea multă ten- 
dinţă în toate, căci scriitori incepători — şi sunt 
atâtea părţi slabe în aceste piese cari arată pe 
d-nii Florescu şi Miclescu drept nişte incepători! 
— scriitorii începători, zic, totdeauna exagerează 
în caracterizarea tipurilor. Dar, dacă aceste mame 
nu sunt izolate, ci un tip general, sau frecvent 
cel putin; dacă relaţiunile sociale puse pe scenă 
de d-nii Miclescu şi Florescu corespund, cel puţin 
în fondul lor, realităţii, — cele două cărţi câ- 
ştigă mult în interes. Vai, câte nu ne-ar 
putea spune talente mai mari ca ale acestor 
autori | 

La sfârşit o observaţie în ceeace priveşte 
limba celor doi scriitori. S'ar părea că amândoi 
iubesc prea puţin pe autorii de astăzi, dela cari 
ar puteă să înveţe a cunoaște și a scrie o limbă 
mai puternică şi mai puţin silită. D-l Miclescu 
încalte, la fiecare pagină întrebuinţează câte o 
frază neromânească. Găseşti la d-sa construeţiuni 
ca „nu se încape otel nici minister“; „nu se încap 
prafuri aici“; „am să-l desamăgese*; „cum nu 
are să te poftească*; „vă dăm o vânătoare“; 
„dorințele altui cuiva“; „vin lucrurile uneori 
între oameni“ ; inversiuni ca „mă doare să-ţi spun 
ce am să-ţi spun* şi altele. Fără o frumoasă 





limbă literară însă, aristocrații noştri pau să 
străbată în literatura românească. 
Să sperăm că, mai ales după epica luptă 
anti-franţuzo-mană, ei se vor îndreptă. 
I. Chendi. 


Agonie. 


Obrajii pali se pierd în aiurarea 
Potopului de păr roșoat, ce cade, 

Pe umeri slabi, ca valul pe cascade, 
Pe-un pept plăpând, în care disperarea 


S'a 'nohis... și-n spasm nebun se sbate roade... 
E-n asfintit. Cât ţine depărtarea 

Un val de sânge ars îneacă zarea 

Ca'n ziua răzvrătirii de noroade. 


E-atât de trist un cânt în faptul sării 
Ș'atâta de ușor iți vine-a plânge I 
«Ea eânt'acum, duios ca glasul mării. 


In ochii ei nostalgici se răsfrânge — 

Preludiu vag și dulce-al inoptării 

Un psalm târziu — e ziua ce stânge... 
Victor Eftimiu. 








O vânătoare norocoasă. 


— Amintiri din Macedonia. — 

M'am pomenit la Drenova, din porunca rá- 
posatului episcop Fotios. 

Trebuiă să-mi iau gândul dela frumoasele 
păduri ale Bithkucbhi-ului, dela săteni, dela şco- 
larii mei, abiă obișnuiți cu firea posomorită a 
învățătorului lor. 

Dela Bithkuchi la Drenova, cale de două 
zile, cu asinul. 

Veniam așa, singur şi mă gândeam ce 
vieaţă o să'ncep de mâine încolo, între nişte 
oameni pe cari nu-i cunoaştem, în locuri fără 
farmec şi mai ales — fără vânat. 

Auzisem că la Drenova nu mai sunt pă- 
duri; oamenii de-acolo pustiiseră toţi munţii, iar 
sălbătăciunile cari mişunau pe-acolo acum câteva 
zeci de ani, şi-au luat drumul spre codrii în- 
fundaţi ai Niculitzei. 

Mi-eră ciudă. 

Cum veniam așa, pe calea umblată a Ia- 
ninei, mă tot gândeam la stăpânul meu, bietul 
episcop Fotios, ucis de albanezi câteva luni mai 
târziu. Mi-eră năcaz pe el. De ce să mă schimbe 
tocmai la Drenova ? 

Şi în mintea mea, îmi închipuiam Macedonia cu- 
rățată de mitropoliți greci şi de şcoala grecească. 

Deşi eram învăţător plătit de greci — fiindcă 
numai ei, săracii, îngrijesc de soarta luminăto- 

Nu o pot crede, pentrucă sunt obici- 
nuit a vedeă în d-l Goldiș un cald apă- 
rător al programului nostru naţional, în 
care program revendicaţiunile noastre 
şcolare sunt cu totul altele, decât cele 
preconizate de „Tribuna“. Nu o pot crede, 
pentrucă pe baza acelui program d-sa 
a fost ales deputat, iar ca deputat d-sa 
nu are dreptul de a propune undeva în- 
chiderea şcoalelor, pe care este chemat 
a le salvă. Şi mai ales nu o pot crede, 
pentrucă chiar în dietă, d-nul Goldiș a 
combătut cu toată energia proiectele lui 
Apponyi şi nu ne închipuim ca să fie în 
stare a cădeă în această contrazicere fla- 
grantă de a combate în Dietă pe Apponyi, 
iar în Sinod să rostească cuvintele „să 
închidem școalele“!.. Este un prea abil 
om politic d-l Goldiș decât să facă ase- 
menea greșeli, pe cari nici Babeș nu 
le-ar face. | 

In tot cazul, afirmaţia „Tribunei“ e 
vagă și atât de neliniştitoare, încât avem 
tot dreptul să cerem lămuriri competente. 
Este adevărat că d-l Goldiș e un par- 
tizan al ideii „Tribunei“ de a închide 
gcoalele noastre poporale? Şi cum să 
ne explicăm noi, învățătorii și alegătorii 
d-sale, această convingere din punctul 
de vedere al compatibilității cu progra- 
mul naţional? Acelaş învăţător. 


La toamnă proiectul de lege va fi prezentat 
— astfel ne asigură „Budapesti Hirlap“, pornind 
o discuţie teoretică asupra principiilor de cari 
` Contele Andrássy s'a călăuzit. „Dacă nimic până 
acum n'a străbătut în publicitate, a fost pentrucă 
Ministrul de interne n'a voit să deă un prilej 
duşmanilor statului să agite şi să „tulbure opinia 
publică în cursul verii,* — adaugă numitul ziar. 

o 

— Un congres esperantist s'a deschis la 
Chantangua, în Statele-Unite. 

— Contra-amiralul Matussienwitch a fost 
numit comandant suprem al forțelor ruseşti în 
Oceanul-Pacific. 

— Consiliul municipal din Spandan a primit 
o moţiune prin care i-se cere să pună la dispozitia 
contelui Zeppelin şase milioane şi jumătate de 
mărci, ca să-'şi continue încercările de balon di- 
rijabil. i 











„PARA NOASTRA“ 


CRONICA LITERARĂ ȘI ARTISTICĂ. 


Gazeta jubilară. Numărul jubilar al „Gaze- 
tei Transilvaniei“ este deadreptul un capitol de 
istorie culturală. Nume ilustre şi fapte frumoase, 
roade ale hărniciei şi talentului, se înşiră acolo 
şi le ceteşti cu drag și cu pietate. La ocazii de 
aceste, mai bine ca ori şi când, vezi într'adevăr 
rolul cel mare al unui ziar, mai ales la un popor 
tânăr şi ubiă începător în cele culturale. E sigur, 
că dacă odată se va scrie istoria noastră cultu- 
rală şi politică, a Românilor din Transilvania și 
Ungaria, va trebui să se ţină seama şi de silin- 


tele multe şi merituoase ale „Gazetei“. 
o 


Reacţionarii ruși au pornit o mişcare îm- 
potriva lui Tolstoi, cu prilejul jubileului de 80 
de ani al acestuia. 

In fruntea acestei mişcări reacționare stau 
preoţii. - 

Mitropolitul din Moscova, Vladimir, şeful 
nouei mișcări reacționare, a luat conducerea agi- 
taţiunei împotriva lui Tolstoi şi pregăteşte pe 
membrii ligei poporului rus, spunându-le că ju- 
bileul lui Tolstoi nu trebue să aibă loc, cu nici 
un preţ. 

Sau trimis guvernului numeroase petiţiuni 
prin care se cere interzicerea serbării. 

Mitropolitul Flavian din Kiew face acelaș 
lucru; cunoscutul preot Vustorcofi, fondatorul 
ligei poporului rus, a pornit într'o călătorie de 
propagandă, pentru a pregăti o manifestaţie contra 
jubileului lui Tolstoi; „preotul miraculos“ din 
Kronstadt, vestitul popa Ioan, a sărit în ajutorul 
acestei campanii. 

Dar, nici prietenii lui Tolstoi nu se lasă 
mai prejos, căci şi ei pregătesc o contra mani- 
festaţie. Şi fără îndoială, nu ei vor fi cei învinși... 

o 





„Românul literari o revistă din București 
ne-aduce vestea că d-l A. D. Xenopol, bătrânul 
istorie, s'a căsătorit cu d-na Coralie Gatowski, 
care scrie versuri iscălite Riria. 

D. Florian Becescu, fost poet, actualmente 
şef-telegrafist în Tigreni — cum singur ne-o spune 
— tipăreşte o proză: Foin Becescu. Reproducem 
numai începutul: 

„Florin Becescu e copilaşul meu. Cu părul castaniu, 
rogcovan la faţă, ochii foarte vii sub fruntea-i mare, gura 
stând vecinic să zâmbească, uneori reţinându-şi un râs ironic, 
ciudat pentru un copil așa de mic. Acum o să împlinească 
2 ani şi încă de multă vreme aga de multe știe. 

Toată ziua aleargă din cameră-n biurou ori la că- 
mară, la bucătărie și Za cotețul cu găini, împreună cu mama 
sa, — acesta fiind cercul în care — mai ales din cauza 
timpului rău — ne învârtim aci de câteva vreme. 

Şi atunci să-l vezi cum se răţoeşte printre pasări şi 
imitând pe mamaca, le strigă cu foc: 

Pica mamii! Pica (puica) mamii! Pica mamii! 

— Cum te chiamă, puiule? 

— Foin Becesu! răspunde el, nervos, răzând. 

— Şi al cui eşti? 

— A lu Foian Becesuuu! termină el ridicând glasul 
sus şi tare, accentuând totdeauna ultimele silabe, vorbind 
ca pentru o mare depărtare. 

Când erea mai mic ziceă în loe de „gingaşt — „gu- 
caca“, — în loe de „ciocolată“ — „cacacata“ în loc de 
„compot“ — „cacapapa“. 

Ptiu, domnule Becescu! Om bătrân, nu ţi-e 


ruşine ? 
o 


In literatura japoneză, există multe figuri 
asemănătoare cu celebrele creaţii ale literaturei 
europene. 

Un francez, bun cunoscător al limbei şi 
culturei japoneze, a publicat de curând o carte, 
în care face asemănări vimitoare între Don Qui- 
chot, capodopera lui Cervantes — și „Infricoșatul 
Jorimitsu“, roman japonez. 

Lucrarea aceasta există cu câteva sute de 
ani înainte de a se fi publicat „Don Quichot“; 
negreșit însă, că nimeni nu se gândește să învi- 
nuiască pe Cervantes de... plagiat. 

Prototipul lui Jorimitsu a trăit în adevăr — 
după vr'o mie de ani dela naşterea lui Hristos. 

El eră un samurai (nobil) și-şi consacră 
vieaţa, ca toţi cavalerii de pe vremea aceea a 
Japoniei feudale, artei răsboiului. Cavalerii se 
aflau mereu în răsboiu unii cu alţii şi aceste 
turburări au fost folosite de hoardele de bandiți 
pentru numeroase jafuri. 

Ura specială a lui Jorimitsu eră îndreptată 
mai cu seamă în contra bandiţilor, în contra 
cărora duceă o luptă crâncenă. 

El muri la 1021, la vârsta de 74 ani, în 
patul său — „prin ceeace s'a dovedit“, zice 
legenda, „că eroismul promovează sănătatea !“ 

In curând romancierii puseră mâna pe per- 
sonalitatea sa şi pentru a descrie spiritul răs- 
boinic şi ambiţiunea nemărginită a samurailor, 
creară ei o figură în care se amestecă sublimul 
cu ridiculul. 

Pentru a prezintă faptele sale într'o lumină 
ridiculă, ele fură exagerate: el nu se mai luptă 
în contra bandiţilor, ci în contra fantomelor. 

rilor oamenilor — le luam toată dreptatea: ce 
se tot laudă ei că sunt pe jumătate stăpâni în 
Macedonia. 

Cu bande de antarţi şi cu parale trimise 
de cei din Atena, e uşor să fii lucru mare! Faci 
grec şi pe Dumnezeu! lară eu, de pildă: Neam 
din neamul meu n'a fost grec — și totuş tre- 
bue să cânt greceşte în strană, iar pe băeţi, tot 
cu carte grecească să-i îndop... Doar nu mă 
plăteşte: nici exarchul bulgar, nici societatea „Baş- 
chimi“ a albanezilor şi nici domnii dela Bu- 
curești |! Aceia au alte treburi, 

Dar, câte un Oracali (urare de drum gre- 
cească) svirlit de cine ştie ce negustor schipetar 
sau cioban cuţovlah, mă puneă pe alte gânduri. 

La Drenova, m'au primit bine. 

Dar nu mi-a plăcut deloc satul. Fără să 
vreau, m'am gândit la vorbele învățătorului Toma 
Cociu, mort .şi el aci câţiva ani: 

— Deştepţi oameni drenovarii! Intro zi, 
au pornit să cutreiere toată Macedonia ca să-și 
facă sat. Au căutat multă vreme, până să deà 
de muntele sf. Constantin.. Erà tocmai cum le 
trebueă lor: fără pic de verdeață, bătut de soare 
şi de vânturi. Şi-au zidit câteva case pe spi- 
narea lui, să vadă cum e. Şi le-a plăcut. Grozav 
le-a plăcut: muntele se încingeă ziua ca un 
cuptor și dogoreă toată noaptea, până răsăreă 
iar soarele. Dar satul tot nu şi l-au făcut decât 
spre primăvară, când au venit apele dela vârf, 








şi-au cărat pietre de sau astupat drumurile... 
Bun sat, n'ai ce-i zice! Deştepţi oameni, hi! hil... 
Vânat nu eră la Drenova, dar erau multe 
poveşti de vânătoare. 
Mai ales unul, Barba-Sava, pândar bătrân 


ştiă o mulţime de păţanii de-ale lui şi de-ale 


altora. 

Barba-Sava eră un om mititel, sbârcit şi cu 
barba ţăpoasă. In fălcile scofâlcite, adună toată 
ziua fumul dintr'o ţigaretă de chichlimbar, strânsă 
în coltul gurii; pufuiă des şi vorbeă mult, fără 
să-şi scoată ţigareta dintre gingii. 

Umblase mult. 

Se ţineă toată ziua de capul meu și de 
câteori mă prindeă singur, îmi povestea. 

Intâi, ca să par om cum se cade, l-am 
ascultat; dela o vreme insă, începuse să mă 
doară capul şi fugeam într'o grădină din josui 
satului, sau în livezile de duzi, de lângă râu. 

Luam şi pușca cu mine, nu să vânez cine 
ştie ce, dar ca să-mi fie tovarăș de drum. Mă 
obişnuisem prea mult cu ea, ca s'o las să rugi- 
nească în vre-un ungher. 

Cu pușca la spinare, rătăceam ceasuri in- 
tregi în preajma Drenovei și mă gândeam cu 
tristeţă la zilele duse. 

Uneori, în amurg, mă întindeam pe iarbă, 
în livezi şi cu mânile sub cap, cu ochii duși la 
peticele de cer albastru, ţesute printre frunzele 
verzi ale duzilor, visam până veniă noaptea. 





Ce bine eră așa! Atunci n'aș fi vrut nimic. 

Mi-se lăsă pe suflet o pace adâncă; toată 
seninătatea cerului o simţiam în piept la mine. 
Umbra frunzelor groase, mlădierea ierbii in vån- 
ticelul de seară, lunecarea vre-unui noruleţ pe 
deasupra frunzelor, departe şi — susurul aci 
gâlgâit, aci fâşietor al gârlei, îmi risipeau toate 
gândurile și toate dorurile. Nu ştiam ce-a fost 
pân'atunci şi nici ce-o fi de-atunci înainte. 'Mi 
erau destul crâmpeiele de cer senin şi sănătatea 
frunzelor verzi şi adânca linişte a înserării. 


Dar, ajungeă s'aud sborul speriat al vr'unei 
coţofane sau un sgomot uşor printre frunze — şi 
tresăriam. Strângeam repede fierul rece al puştei, 
mă ridicam — ca să cad iarăş, turburat, indu- 
rerat. Unde eram eu? 

Dar unde sunt brazii fără vârf ai pădurii 
dragi, unde e umbra grea a codrului, şi cărările 
înfundate şi bălțile ei tainice? 

Unde sunt ceasurile pline de farmec ale 
pândei la răscrucea potecilor, la marginea izvoa- 
relor, când tresăream la pocnetul unei crengi şi 
când o frunză strivită de vre-o sălbătăciune, îmi 
părea sfârtitul uriaș al unei păduri înflăcărate ? 

O, zilele de vară pierdute în așteptări lungi, 
până în ceasurile amurgului, cum mă chinuiau 
cu amintirea lor! 

Vedeam coasta repede aplecată a muntelui, 
„cu toată povara lui de brazi uriași, cu mestecenii 
mărunți pe frunza cărora scânteiau bobiţe de 

Ca şi Don Quichot el năvăleşte asupra unor 
duşmani cari nu există. El apără pe cei slabi şi 
e înşelat. El desvoltă o activitate colosală pen- 
tru opere, cari sunt de mult create. După cum 
Don Quichot atacă morile de vânt, tot așa şi 
Jorimitsu se repede în galopul calului asupra 
unui nour. Nu lipsește nici credinciosul Sancho 
Pansa, care în limba japoneză se numeşte Tsuna. 

o 

influenţe turcești la noi. Acum când Turcia 
e la ordinea zilei, e interesant să se ştie, că la 
București a eşit de curând, în editura Academiei 
române, broşura „Contribuţiuni la stabilirea ori- 
ginii orientale a unor cuvinte româneşti“ de 
Teofil Lobel (Lobel Efendi), un german care se 
ocupă de limba noastră, iar la Constantinopol 
ocupă postul de director al Censurii în Ministerui 
de instrucţie. In broșura asta se combate o carte 


a lui Şăineanu, referitoare la uceeaș chestiune. 
© 


Ciopârțirea lui „Faust“. Revistele germane 
sunt foarte pornite inpotriva unui anume A. 
Sydow, care a ciopârţit groaznic şi a refăcut în 
multe părţi pe „Faust* de Goethe, pentru a 
putea fi jucat cu mai multă inleznire pe scena 
germană. Frumuseţe și înţeles s'au perdut cu 
totul prin prelucrarea barbară, — așa că indig- 
narea presei e legitimă. 


o 
Delavrancea scriitor politic. După nuvela 
sau povestea din „Vieaţa Românească“, iată-l 
pe d-l Delavrancea scriind o prefaţă la un volum 
de discursuri mai nouă ale fostului prim-ministru 
Cantacuzino. Articolele politice ale lui Delavrancea 
din „Voința Naţională“ erau mult gustate odi- 


_nioară, Cine știe cum va fi primită însă această 


prefaţă. 
o 


Proprietatea literară. „Literarisches Echos, 
o bine cunoscută revistă germană a publicat de 
curând un articol în contra guvernului german, 
care a convocat congresul internaţional pentru 
apărarea proprietăţii literare, pe ziua de 14 Oct. 
a. c. la Berlin, fără a fi consultat mai întâi şi 
pe scriitorii germani. La această invinuire a re- 
vistei răspunde acuma oficiosul guvernului, că la 
astfel de congrese nu e nevoie atât de mult de 
scriitori, cât de oameni ai legilor, de diplomaţi, 
deoarece aceştia sunt mai competenţi. Congresul 
se va ţineă negreşit, și până acum 15 state, în 
frunte cu America, au promis a luă parte, 

Simeon Bărnuţiu. 
21 Iulie 1808. — 21 Iulie 1908. 


Zilele aceste s'au implinit o sută de ani 
dela naşterea unuia dintre cei mai distingi fii ai 
neamului românesc, vlăstar al puternicei noastre 
generaţii conducătoare din epoca renaşterei na- 
tionale. Ziarele noatre serbează această dată, 
reamintindu-şi frumoasele fapte ale lui, iar neamul 


întrunit la Șimleu, aproape de locul naşterii ma- ! 


relui dascăl, va pribegi la mormântul lui, ca să 
i se închine memoriei şi să-i împrăștie flori dea- 
supra mormântului, 

Vom dă cu această ocazie și noi câteva 
amănunte din vieaţa și activitatea ilustrului bărbat. 


Scurtă schiţă biografică. Născut la 21 Iulie 
(2 August n.) în Bocşa-română, comitatul Sela- 
giului, din părinţi preoţi, după întâiele sale în- 
vătături fă trimis la gimnaziul din Careii-mari, 
dar nefiind nemeş, ca să studieze mai departe, 
tatăl său îl destină pentru cariera preoțească. 
El iși complectă deci studiile la Blaj şi după 
terminarea cursului teologic fă numit arhivar la 
Consistor, apoi prefect al studiilor şi însfârşit la 
1832 profesor. La 1839 propuneă istoria univer- 
sală şi filozofia și s'a distins prin faptul că a 
înlăturat limba latină ca limbă de propunere, 
înlocuindu-o cu cea românească. La 1842 re- 
dactează un energic protest în contra guvernului 
unguresc, care voiă să introducă limba maghiară 
în şeoale, — protest în urma căruia a avut să 
îndure mizerii. Venind din Biaj la Sibiiu, la Aca- 
demia de drept, plămădeșşte şi porneşte cu tinerii 
contimporani mişcările din 1848, — pe cari le 
conduce în mare parte ca autor spiritual. După 
înăbușirea revoluţiei îşi reiă studiile de drept la 
Padua, în Italia, unde se proclamă doctor în 
1854. Chemat la laşi, deschide acolo un curs 
de logică la liceu, trece la facultatea juridică, 
„unde ocupă pe rând catedrele de filozofie, de 
dreptul ginţilor, de drept public şi constituţional 
până în Decemvrie 1863, când se îmbolnăvi. 
Moartea-l ajunse la locul naşterei sale, la 16/28 
Maiu 1864. 


Operele lui. Bărnuţiu eră un mare orator 
şi desigur un om de vastă cultură ştiinţifică. Cu 
toate aceste a publicat prea puţin şi cele mai 
multe scrieri ale lui au fost editate după moarte. 
Se compusese anume o comisie din profesorii 
Petre Suciu, Stefan Miclea şi Teodor Babeş din 
lași, ca să-i editeze manuscrisele. Iată, după cât 
știm noi, ce-a rămas tipărit pe urma lui Băr- 
nuţiu, 1. Raporturile Românilor cu Ungurii şi 
principiile bbertăţei naţionale. Cuvântare din 2/14 
Maiu 1848. 2. Argomenti di giurisprudenza e di 
scienze politice, — broşură cu tezele la cari a 
răspuns la doctoratul susţinut în Padova în 1854; 
3. Dreptul naturale privat, ia laşi 1868; 4. Dre- 
ptul naturale public, laşi 1870; 5. Dreptul public 
al Românilor, laşi 1867 cu o largă notită bio- 

grafică şi cu „nomenclatura completă a tuturor 
opurilor lui manuscrise“, dintre cari cele mai 
multe n'au mai eşit de sub tipar; 6 Pedagogia; 
7. Psicologia empirică şi Logica. laşi 1871. — 
O interesantă broşură cu „funerariile lui Simeon 
Bărnuţiu“ a tipărit I. M. Codrescu, la laşi 1865. 
— Multe date biografice se găsesc în cartea d-lor 
Xenopol şi Erbicean, „Serbarea şcolară dela Iaşi“ 
1885. — O notiţă istorică a d-lui Gh. Bogdan 
Duică în „Tinerimea română“ din 1896. 

Activitatea lui la 1848. Din documentele 
istorice rezultă, că la pregătirea spiritelor tinere 
pentru mişcările revoluţionare, Bărnuţiu a avut 
partea uriaşă. In contact cu tinerii studenţi în 
drept din Sibiiu, el a redactat primele procla- 
mări energice, anonime, prin cari Românii ce- 
reau congres naţional, libertatea individuală, 
ştergerea iobăgiei şi toate celelalte drepturi, cari 
în urmă s'au concretizat în cererile măreţei 
adunări de pe câmpul libertăţii. Proclamările lui 
Bărnuţiu s'au răspândit în mii de exemplare și 
ele avură de rezultat convocarea adunărilor din 
Blaj la 30 Aprile (vestita Duminecă a Tomei) şi 
la 3/15 Maiu. Câtă popularitate aveă in acest 
timp se vede din ceeace povestese contimporanii. 
Când, în Dumineca Tomii, veniă din Sibiiu ca 
să ia parte la adunarea din Blaj, îi alergară in 
cale vre-o 4—5 mii de Români ca să-l întâm- 
pine şi cu toţii se grămădeau ca să-i desprindă 
caii şi să-l ducă în triumf. Dar el le vorbi: „Lă- 
saţi acum fraţilor, nu este timpul să băgăm pe 
oameni in jug, ci să-i scoatem; lăsaţi să tragă 
vitele, că voi aţi tras destul şi acum să fim 
oameni liberi!* — Aici la Blaj, distinsul tânăr, 
cu marea lui elocvenţă se ridică mai pe sus de 
dușmăniile personale şi confesionale și adusese 
concordie între toţi. In calitate de vice-preşe- 
dinte al comitetului ţină apoi acel înflăcărat dis- 
curs, în care preciză atât de bine raporturile 
noastre cu Ungurii şi pretenţiunile noastre na- 
tionale, spunând că „libertatea adevărată a ori- 
cărei naţiuni nu poate fi decât națională și că 
libertatea fără naţionalitate nu se poate inţelege 
la nici un popor de pe pământ“. 

Mutându-se cu intregul comitet naţional la 
Sibiiu, Bărnuţiu eră să cadă în mânile Ungurilor, 
dar reuși să se refugieze, împreună cu alţii, în 
România, 

Activitatea lui de profesor. Cu pregătirea 
multilaterală ce o avea, el ajunsese cea mai im- 
portantă personalitate şi forţă didactică în Prin- 
cipate. Când se înfiinţă, de pildă, universitatea 
din laşi, el propuneă metafizica, estetica, etica, 
pedagogia și istoria filozofiei la facultatea filo- 
zofică, iar la cea juridică: dreptul natural privat 
şi public, dreptul ginţilor, dreptul publice al Ro- 
mânilor şi cel constituţional. Cursurile lui, dintre 
cele mai căutate şi mai necesare, le ţineă în 
mare parte gratuit. In şedinţa profesorală dela 
5 Sept. 1860 Bărnuţiu făcu următoarea decla- 
raţie: „Declar că mă oblig a tineà prelegeri, atât 








rouă ; vedeam întinsele covoare de frunze gal- 
bene, umede, amestecate cu ramuri negre şi cu 
pietre pline de muşchi; vedeam firele de aur ale 
soarelui în amurg, strecurat prin sita brazilor şi 
răsfrânt în toate picăturile de pe frunza meste- 
cenilor — şi auzeam cum troznesc ramurile şi 
simţeam cum îmi bate inima şi ochii cum mi-se 
pironese pe capul vr'unui tap sălbatice — şi 
auzeam bubuitul grozav al puştei, cutremurând 
toate bolțile pădurei, răsunând prelung, departe 
şi pierzându-se cine ştie unde... 


Acum, eram ca un împărat jefuit de toate 
comorile lui. 

Trebue să mă mulţumesc cu duzii pitici, 
cu iarba livezilor şi cu mierloii ce se îndurau 
să se abată pe-acolo. 

In nopţile de lună, eșşeam pe câmp, mă pi- 
team lângă un prun slab şi-mi închipuiam că 
sunt în poiana dela vârful Bithkuchiului, gata- 
gata să împuşe în cârdul de cerbi ieşit la pășune. 

Amiezile de vară mă chinuiau peste măsură. 

Inchisesem școala. Copiii erau răspândiţi 
pe câmp. Oamenii secerau. 

Și eră cald şi muntele se incingeă ziua ca 
un cuptor şi dogorea de par'că se vedeau fla- 
cările. 

Cerul eră alburiu, plin de soare şi fără 
"rmă de nor, 


Nu întâlneam mai pe nimeni. Toată lumea 
aveă de lucru. Numai Barba-Sava mavea ce face 
şi fiindeă mă ştiă singur, mă căută pretutindeni, 
să-mi ţie de urit. 

— Ce tot. umbli cu pușca aia? îmi spuneă 
el, fără să-şi scoată ţigareta dintre gingii. Nu mai 
e vânat, dragul meu iţi spun eu. 

„Pe vremea mea să fi văzut. Uite, vezi 
căpăţina aia din mijlocul câmpiei? E de urs. 
Eu l-am împușcat, acù vre-o treizeci de ani. 
Am tras în urs, dar nu-l ochisem bine. Ursu 
după mine. Când să mă ia în braţe, îi vàr pușca 
pe gură. Ce crezi că a făcut ursul? Şia infipt 
dinţii în ţeavă, a muşeat odată şi a căzut mort. 
Uite, gaura asta a făcut:o dintele cela de stră- 
luceşte în soare!... 


„Atunci vânat, nu acum. Eu mă mir de 
dumneata că te mai muncești p'aici cu pușca. 
Eu nu mi-aş pierde vremea, zău aia l*... 

Dar Barba Sava mintea, fiindcă și pe el îl 
vedeam cu câte vr'o păsărică moartă în mână, 
Ba odată impușcase și un iepure. Lui i-eră năcaz 
că umblu și eu după vânat şi aveam uneori, mai 
mult noroc ca el. 

Odată mă întinsesem sub un stejar înalt, 
de lângă biserica pustie a sfântului Ion, cu 
gândul că o pică vr'un grangure. 

Mare mi-a fost mirarea când peste un ceas, 





aud ceva greu lăsându-se în vârf. Inima imi bătea 
ca niciodată. Ramurile de sus se clătinau — şi 





printre frunze, văzui pieptul verde al unui po- 
rumbel sălbatec din cei rari. 

Se vede că pasărea umblase mult, căci iși 
ascunsese capul sub aripă şi se odihneà. 

M'am ridicat binişor și am ochit. N'am să 
uit niciodată țipătul de moarte al porumbelului; 
fâşiitul repede al frunzelor spiatecate şi sgomotul 
surd, dela picioarele mele. Parcă o avuţie ne- 
numărată căzuse lângă mine, atâta eram de fe- 
ricit. M'am repezit să iau prada — când o altă 
bubuitură se-auzi din dosul bisericei. 

O clipă upoi şi Barba-Sava se ivi râzător, 
cu ţigareta între gingii şi in mână, cu o mierlă. 

Dar, când văzu porumbelul mare şi frumos 
se încruntă şi căzu pe gânduri. 

Vedeam bine că-i e ciudă. 

— Hâm! zice el... Ai împuşcat un „guac* ?! 
Bună ispravă, zău aşa!“ 

Mie-mi păreă bine şi n'ascultam ce zice el. 
Mă gândeam zâmbind, la norocul din ziua aceea. 

— Da să nu crezi că ai făcut lucru mare! 
începu iar Barba-Sava.. Uite, tot stejarul ăsta 
mi-aminteşte mie o vânătoare din tinereţă. Aici 
împrejur, aveă un iure Ali, nește porumb. 

Odată a venit să mi-se plângă că nu ştiu 
ce lighioană îi pradă sămânătura, rupeă ştuletele 
dintulpină, muşcă din el odată numai şi-l svârleă, 
ca să strice altele. Eu mă gândeam ce-o fi? Vrun 
urs, vr'un mistreţ sau vr'un câine sălbatec? Intr'o 
noapte incarce eu pușca asta bine şi mă urc în 

la gimnaziu, cât şi la facultatea juridică şi filo- 
zofică, cu această rugare, ca să binevoiască onor. 
Minister amândouă salariile, întregi prevăzute în 
buget, a le împărți ca stipendii la d-nii studenţi 
mai lipsiţi de mijloace“, — ceeace s'a şi întâm- 
plat. Odată mândria de profesor ardelean a lui 
Bărnuţiu fusese pusă la grea cumpănă. Consti- 
tuindu-se la 26 Oct. 1860 defiinitiv Universitatea 
«din laşi, profesorii îl proclamară in unanimitate de 
rector al noii instituţiuni. Cum însă i se cerea 
ca să renunţe la cetăţenia lui de supus austro- 
ungar, la dreptul de a face vre-o dată politică 
în Ardeal, el refuză această demnitate „din 
înalte consideraţiuni de interes naţional“. Cât eră 
de popular ca profesor în laşi, o probează so- 
lemnităţile cari au avut loc la înmormântarea lui. 


Bărnuţiu și Maiorescu. Fiu al epocei sale, 
fără calităţi de scriitor literar, punând preţ mai 
mult pe vigoarea concepţiilor, pe realităţile po- 
litice şi pe tradiţiile istorice, Bărnuţiu trebuiă 
neapărat să vie in conflict cu tânărul său coleg 
«din laşi, Maiorescu, care cu o cultură mai mo- 
dernă şi cu un simţ literar mai rafinat, începuse 
munca alături de dâusul. Două epoce se ciocniră 
între cei doi, două școale şi mai ales două forme. 
Maiorescu vedea în şcoala lui Bărnuţiu, cu limba 
-ei aşa de artificială şi cu unele concepţii juridice 
“înapoiate, o piedecă in progresul cultural al Ro- 
-mânilor şi combăti cu succes această piedecă. 
Mergând uneori prea departe în ironiile sale la 
:adresa şcoalei lui Bărnuţiu, literatul şi logicianul 
ieşan îşi atrase multe duşmănii ardelene. Trebue 
însă stabilit, că niciodată Maiorescu, deşi acerb 
An polemici, n'a încetat a dă Cesarului ce este 
-al Cesarului. Iată, ca dovadă, frumosul lui discurs 
inut la lași cu ocazia unei solemnităţi funebre 
pentru Bărnuţiu. 

„Prin moartea lui Bărnuţiu —- zice d-l Ma- 
iorescu — universitatea din laşi este lovită de o 
„perdere ireparabilă, căci Bărnuţiu eră prin învă- 
“țătura şi prin autoritatea sa cel dintâiu profesor 
-al ei şi-o ilustră printr'un renume al cărui ră- 
sunet strebăteă departe peste confiniile acestui 
institut, până unde se lățeşte cuvântare română... 
Prezenţa unui public aşa de numeros la această 
“solemnitate dă o probă mai mult, că ceeace pri- 
veşte memoria, nu interesează numai corpul pro- 
fesoral, ci interesează pe toti românii cu simţă- 
minte de naţionalitate... Când se stinge un 
bărbat ca Simeon Bărnuţiu, atunci durerea noa- 
stră individuală trebue să fie cumpănită prin ideia, 
că aici este mai întâi de toate vorba de o per- 
-soană istorică în intelesul strâns al cuvântului. 
Și fiindcă al istoriei române este Bărnuţiu, de 
aceea să fie între noi un model ilustru, o stră- 
lucită incurajare de-a conlucră cu aceeaș bună 
«redintă la cauza comunâ“.,. 

Bustul lui Bărnuţiu... Aula universităţii din 
Iaşi eră în ziua de 12 lunie 1865 împodobită cu 
drapele, flori şi verdeață. Un bust al lui Bărnuţiu 











stejar. Pe la miezul nopţii, târziu, aud fişiit la 
spate. Mă întorc, ce să vezi? Iaca ursu! Un urs 
mare, dragul meu cât un taur; când să trag în el, aud 
alt fâșâit de paitea cealaltă — şi văd un mistreţ 
mare cât un urs. Acu în cine să dau, că puşca 
mea e d'a veche şi n'o pot încărcă în pom. Zic 
să dau în mistreţ că-i mai cu folos. Împuşe şi-l 
rănesc greu. Şi ce să vezi? Mistreţul o fi zis 
că ursul l-a rănit greu: se repede odată in el, 
îl sfăşie — şi cad morţi amândoi, unul de-o parte, 
altul de alta... 

— Ce spui, Barba-Sava?! zisei eu mirat, 
ca să-i fac pe plac... 

— Aşa e zău, să mă crezi)... 

Da ochii tot pe porumbelul meu îi ră 
măseseră. 

Pornirăm alături, în bătaia asfinţitului. Umbra 
scurtă a lui Barba- Sava bălăbăniă pe praful 
drumului umbra micuță a mierlei. Porumbelul 
meu păreă un vultur. 

In treacăt, aruncai ochii la tovarășul de 
drum: măsură cu durere pe faţă, umbrele celor 
două pasări. | 

lar când ne-am despărţit, nu s'a putut opri 
să nu-mi zică. 

. — Aşa dragul meu... Să nu crezi, c'ai făcut 
mare ispravă... -~ Daniel Vodena. 








fù aşezat pe un piedestal în mijlocul tuturor dra- 
pelelor. Sala erà plină de delegaţiuni din partea 
studenților şi profesorilor. Acum răposatul V. A. 
Urechea, pe atunci director general al invăță- 
mântului, deschise serbarea în calitate de trimis 
al guvernului şi rosti o frumoasă cuvântare. Amă- 
nuntele acestei serbări se pot ceti în „Anuarul 
instrucțiunei publice din 1865“. 


Testamentul lui politic. Pe la 1861 situaţia 
politică în Ardeal eră tulbure şi prietinii lui Băr- 
nuţiu de-acasă îl chemau să se întoarcă, să le 
deă sfaturi, să-'i conducă: „D-zeule, cât ar creşte 
speranța și coragiul Românilor ardeleni, când 
te-ar mai ști şi pe d-ta în tară!“ — La aceste 
Bărnuţiu le răspunse pretinilor cu lungi scrisori, 
pline de sfaturi, dintre cari reținem aceste cuvinte, 
în cari se concentrează un fel de testament po- 
litie al marelui bărbat: 

„ Ţineti-vă drept aceea strâns de programa 
din 1848, pe care a-ţi scris-o și cu sânge, pe 
care au sigilat-o atâţi Români cu vieţele lor. 
Fiece abatere dela dânsa ar fi renegarea ei. Ştiţi 
că acea programă se concentră propriamente în 
puntul naţionalităţii române ca de sinestătătoare 
pe temeiul libertăţii egale... Intru aceasta se cu- 
prinde părerea mea cum Românii să proceadă în 
cauza naţionalităţii acum şi pururea“. 


e . . bd 
Şcoala şi vieața socială. 

Extragem dintr'un remarcabil articol al cunoscutului 
scriitor şi pedagog Dr. Ludwig Gurhit următoarele obser- 
vaţiuni asupra acestui prea interesant subiect: 

Se aduce o grea invinuire instrucţiunei de 
astăzi şi anume aceea, că şcoalele nu pregătesc 
îndeajuns tinerimea pentru vieaţa socială. Şi 
această învinuire este cât se poate de întemeiată. 
Cum, ciim nu, școala a reușit să se cam izoleze 
de vieaţa cealaltă şi să-'şi întocmească cu oare- 
care mândrie o vieaţă proprie. Două cuvinte de 
ordine au adus-o pe calea asta şi anume: idea- 
lismul şi cultura generală. Sub scutul acestor lo- 
zince ea vreă să arete, că nu urmăreşte creşterea 
de utilitarişti, de fanatici cari luptă pentru scopuri 


egoiste; ea nu voieşte să ştie nimic de ceeace 


numim noi americanism, ci ține să servească 
numai partea spirituală, să se dedice numai ten- 
dinţelor superioare, ideilor... 

Ei, dar vieaţa din afară nu vrea să ţină 
seamă de idealism. Acolo sunt întâmpinați cu 
zimbet ironic toţi câţi nu cunosce valoarea ba- 
nului. Acolo oamenii tind spre a preface în bani 
tot ce este spirit şi putere. Cultura spirituală în 
America se desvoltă din milioanele trusturilor 
şi nu s'a găsit nici un oraş, ca să refuze o fun- 
daţie, o şcoală superioară sau o bibliotecă, pentru 
faptul că fundatorul n'ar fi fost un idealist, ci un 
miliardar de cea mai reală specie. Conceptia că 
un idealist adevărat trebue să trăiască într'o ca- 
meră retrasă, mâncând pâne uscată, aparţine tre- 
cutului. Ori-ce muncă îşi merită răsplata, chiar 
şi aceea a poeţilor şi a cugetătorilor. Firește 
banul in sine nu are valoare, ci numai puterea 
care zace într'ânsul. Banul e sângele, banul e 
însăș forţa vieţii sociale, este coeficientul tuturor 
lucrurilor. Nu vedeţi romanele lui Balzac? In 
toate circulă banul. 


Este așa dar o comedie ridicolă a câută să 
convingi pe elevi, că idealismul îi obligă să re- 
nunţe la o muncă cu succes material. E adevărat 
că Aristotel îndeamnă a nu se insistă asupra 
celor folositoare, dar aceasta să nu se tălmă- 
ciască în felul că folositorul trebue disprețuit. 
Intreaga istorie a Grecilor şi Romanilor ne în- 
vaţă că ei ştiau preţul proprietăţile şi că prea 
erau puţini filozofii cari predicau sărăcia. Ori-ce 
muncă săvârşită cu toată inima creiază de sine 
dispoziţii ideale şi valori ideale, dar idealismul 
inactiv, cum e predicat de unii, este cu totul ne- 
productiv şi prin urmare fără nici un rost. 

Pe cât de greșit e interpretat idealismul, 
tot așa de falsă este afirmaţia cu „cultura gene- 
rală“. Ori-cât s'ar lăudă directorii de licee că ei 
dau cultură generală elevilor, lauda lor e za- 
darnică. Sunt directori cari ei înşişi numai cu 
multă pretenţiune pot fi numiţi oameni culţi. Ei 








nu cunosc anume mii de lucruri, peste cari ar 
trebui să fie stăpâni. Ce ştiu ei din artele nouă? 
Ce ştiu din marea literatură universală de astăzi? 
Ce-au cetit ei englezeşte, franţuzeşte ? Cari sunt 
cunoștințele lor muzicale? Pot ei să deosebească 
un grâu de altul? Ce ştiu ei din tehnică, ştiinţe 
naturale, biologie, antropologie, medicină şi eco- 
nomie naţională ?... Aşa stăm cu directorii de 
liceu şi cu atât mai puţin vom puteă afirmă 
despre un elev că are cultura generală, fiindcă 
asemenea oameni culţi sunt prea puţini. 

Așa dar nu în „idealism“, nici in „cultura 
generală“ trebue să se caute chemarea şeoalei, — 
căci aceste două nici nu se pot dobândi acolo — 
ci trebue să ridicăm şcoala la misiunea ce trebuia 
s'o aibă de mult: la un fel de şcoală pregătitoare 
pentru vieaţă. 

Aşa numita cultură generală sau idealismul 
ne dă mai mult mediocrităţi şi oameni nepre- 
gătiţi. Pentru a evită aceasta ne trebue cultura 
de specialităţi şi îndeosebi cultura practică. Cul- 
tura specială întăreşte mai mult, decât cea mul- 
tilaterală. Dar avantagiul este, că duce mai re- 
pede la câștig. Şi ăsta este scopul principal, ca 
tinerimea cultă să ajungă mai repede în poziţiunea 
de a câştigă şi a se conduce. 

In Englitera tinerii în vârstă de 20 sau cel 
mult 25 de ani sunt independenţi şi căsătoriţi. 
De aci rezultă un mare bine social: sănătatea 
fizică şi morală a poporului. La noi cele mai 
multe rele provin din tărăgănarea învăţământului. 
Forţa cea mai frumoasă tinerii o petrec în şcoale 
şi cheltuesc bani, vreme, energie şi dragoste de 
vieaţă. Averi întregi se prăpădesc pentru ţinerea 
tinerilor pe la universităţi, de unde unii nu se 
întore decât după împlinirea vârstei de 28 ani, 
mai având înaintea lor poate numai două decenii 
de activitate. lar anii cei mai productivi ar fi 
tocmai aceia petrecuţi la școală. lată meseriașii 
de tot felul, ce tineri sunt ei şi dela 16 ani în 
sus câştigă pentru sine şi sunt folositori societăţii. 

Aşa dar prescurtarea anilor de studiu, cău- 
tarea de cariere practice şi de studii speciale cari 
te duc mai repede în valurile vieţii, mai de tânăr. 
Căci vieaţa e scurtă şi exigenţele ei prea mari 
pentru a-ţi amână putinţa de a produce și a 
câștigă. 


VIEAȚA ÎN BUCUREȘTI. 


In toiul vacanței. — Noutăţi bucureştene. — Ploile. 


Lumea care se poate bucură de binefacerile 
vacanței s'a dus de mult departe de capitala ìn- 
văpăiată de arșiţă. Fericiţii muritori cari pe 
lângă binefacerile unor slujbe sau „ocupaţii“ — 
cum se zice — ușurele de tot, — atât de ușu- 
rele că uneori „ocupaţia“ zilnică se mărginește 
în punerea câtorva iscălituri pe marginea sau în 
josul unor hârtii —; aceşti inși născuţi sub zodii 
prielnice, huzuresc de bine prin diferitele „staţii 
climaterice“ sau „localități balneare“ din tară 
sau străinătate, 

Nu-i vorbă, de căldurile înăbușşitoare, „in- 
suportabile* ş. c. l, au suferit aceşti bine amin- 
titi locuitori ai pământului, în schimb însă ii bat 
alte soiuri de călduri pe la staţiunile „climate- 
rice“ sau „balneare“ şi pe unde își odihnese 
oasele. Sunt căldurile mesei verzi, frigurile fo- 
cului de cărţi, acest binecuvântat apanaj al so- 
cietăţii civilizate moderne. 

La masa verde se înglodește lumea. Cu- 
coana pe deoparte, cu „amicele“ şi cunoscutele 
dumneaei; bărbatul să nu rămâie mai pe jos in- 
vârte şi dumnealui câte un „pockeraș“ sau „bac- 
carat“ în cercul „select“ unde-i primit. 

Alte-ori priveliştea e şi mai frumoasă: pe te=- 
rasa vre-unui otel „modern-styii“ nevasta şi băr- 
batul joacă la aceiaş masă disputându-și no- 
rocul. 

Şi de aceea vacanţa petrecută de mulţi în 
astfel nu mai înseamnă aer curat, primblări, es- 
cursii — intremări trupeşti şi sufleteşti. Nu! va- 

canța se socoate în asemeni cercuri cam astfel: 
atâtea seri la „masă“ se pun atâtea zile de 
„pocker“, „maus“, „wist* ș. e |]. 

Și, fireşte, alături de toate astea, când vine 
vorba ori cine-i în stare să mai spuie ceva şi 
despre frumusetea priveliştilor, „încântătoarele 
aspecte“ ş. e. l. 

Cât despre lumea întâlnită în localitate, 
numai decât auzi: — Am întâlnit şi pe cutare 
şi pe cutare: pe M. X. am întâlnit-o la „maus“ 
regulat. 

Şi toţi sunt încredințaţi că e bine, că așa 
trebue să fie şi astfel un mare păcat social se 
transformă, în asemeni cercuri, într'o adevărată 
calitate: „Nu ştii să joci cărţi, nu faci două pa- 


rale, păcat de talentele dumitale !*. 
* 


Dar dacă pomenii de o boală ce bântuie 
rău pe la noi în toiul căldurilor nu pot da uitării 
şi un mic amănunt de vieață socială care ca- 
racterizează minunat felul de a fi al bucure- 
ştenilor. 

Au sosit nişte vagoane noi de tramvai electric, 
foarte frumoase, elegante şi cu jilțurile aşezate 
deacurmezișul vagonului în loc să fie puse lungiș 
ca la celelalte vagoane închise. 

Asta-i o noutate. Şi bucureştenilor le plac 
noutăţile. Serile îi vezi cârduri, cârduri venind 
să se plimbe cu tramvaiul cela nou. Şi-i un 
singur vagon de acelea pus în circulaţie. Ori-cine 
își poate închipui ce îngrămădire de lume așteaptă 
sosirea vagonului nou. Abiă incap vre-o 50 de 
persoane și unii se apucă, Dumineca mai ales, 
şi fac „cursa“ întreagă de câteva ori pe rând. 

Unu, dându-se jos, într'o Duminecă seara, 
se întâlnise cu un prietin. 

— De unde vii? 

— lacă am fost cu vagonu ăsta nou. Dela 
trei până acum nu m-am dat jos. 

— Păi e seară aproape. Zi, trei ceasuri 
plimbare în „ăsta nou“. 

— E o plăcere „mon cher*. Elegant, con- 
fortabil stai ca: bimbaşa! Ai, nu mergi? Fac eu 
cinste cu „O cursă“! Repede că pleacă. 

Cei doi bucureşteni din nou se urcă repede 
în vagonul elegant care o pornește suprain- 
cărcat. 

s 

In acelaş timp, a sosit o noutate mult mai 
puţin plăcută pentru iubitorii de petreceri noc- 
turne: timp de aproape o săptămână a plouat 
mai într'una. Nu se însenină decât ca să se in- 
noreze din nou şi pământul n'apucă bine să se 
sbicească după o ploaie că alta şi veneă să-'l 
înmoaie bine. 

Şi ploile au fost pe cât se spune generale, 
în mai toată ţara. De peste tot se ridică speranţe 
înviorătoare în recolta porumbului. 

Ce are aface insă! Vre-un mare agricultor, 
sau fie chiar şi unul mai mic, dar cu dări mari, 
o să-ţi spună sistematic, ca din carte: 

— Vai de noi! Prăpădul lui D-zeu! Secetă 
ca anu ăsta nu sa mai pomenit! 

-— Cum, după ploile astea? îndrăzneşti 
să spui. 

— Ce ploi nenişorule! Fleacuri! Ascultă-mă 
ce-'ţi spun eu: nimic! nimic! 

Şi când cetești vestile oficiale despre buna 
stare a recoltelor şi când îţi serie unul şi altul 
de prin diferite părţi ale ţării „că-i porumbul 
înalt de te pierzi In el* şi când vezi recoltele 
frumoase la câteva ceasuri afară din oraş, îţi 
vine nu ştiu cum să-i cam blagosloveşti cu câte 
o vorbă bună pe toţi aceşti „mari“ și „mici“ 
agricultori, toţi mari învârtitori de minciuni. 

— Joe de bursă, șopteşte unu cu şiretenie. 

— Ce joc de bursă! că asta-i o cursă ru- 
rală întinsă bunului simț ! 

Noroc numai că toţi aceşti scornitori inte- 
resaţi de minciuni, se aleg numai cu atât pe urma 
sportului lor! N. Pora. 








“PARA NOASTRA“ 


Impresii din Poiana. 


O revăd după opt əni. 

Aceiagş, totdeauna aceiaș pentru mine, Poiana 
se înalţă cuminte ca o întrupare a naturii má- 
iestre, pe dealurile vecinie pleşuve şi nisipoase, 
stâncoase şi păduratice pe-alocurea. Măiestrul 
care-a plămădit în tiparele lui minunate, pământul, 
nici unde nu şi-a desvăluit mai mult arta lui stă- 
ruitoare, sufletul lui haotic, nestarnic şi lacom de 
lumină, — decât în creerul gi pe braţele vânjoase 
ale Poienei. 

In văile acestea murmuitoare şi pe coastele 
ce șerpuiesc cătră vârfurile lătăreţe şi ţuguiate 
ale acestor dealuri,.în o linişte patriarhală și 'n 
răsărirea unui soare totdeauna tânăr, se scurge 
mai tânără decât soarele şi mai senină decât cursul 
liniștit al atâtor izvoare ce-o întretaie şi-o oco- 
lese, cea mai sfântă, mai luminătoare şi mai 
curată vieaţă românească. Incercatul trandafir 
al românismului, nici unde nu înfloreşte în petale 
mai vii, în potir mai aţâţător de vieaţă, decât în 
falnica Poiană... 

O revăd după opt ani. 

Cântecele ce nasc şi ispăşese aci, ochii 
ceştia plini de bunătatea şi măreţia străbună, 
credința aceasta mare şi cuvântătoare, inima 
aceasta uriaşe şi mlădioasă, vestmântul cesta 
care poartă pecetea oţelirii Romane, — toate 
astea cad in inima mea copleșită şi săracă ca 
intro vâltoare fermecată. Și nu odată sub stă- 
pânirea acestor ochi de vultur şi sub liniștea 
aceasta cuvântătoare, m'am trezit cântând cu pa- 
sărea măiastră a îngenunchiatului Ardeal: 

„Ci 'm pacea obidirii voastre, 
„Ca 'mtr'un întins adânc de mare 
nTrăieęte "'nfricoşatul vifor 

„Al vremilor răsbunătoare! . . .“ 

Nu cunosc lumea toată, dar cunosc oarecum 
adâncul poporului românesc; nu mi-am hămesit 
niciodată prea mult mintea cu "'nţelegerea întru 
tot a naturii trufașe, — m'am zăvorit mai mult 
în larga şi viforita noastră inimă Românească. 

Cine cunoaște „Ţara“ cu toate păcatele şi 
virtuțile ei, cu toată desnădejdea şi năzuinţa ei, 
cu tot apusul şi cu tot răsăritul ei; cine-a cu- 
treerat Banatul, a îndrăgit Bucovina, a plâns 
pentru Basarabia, a auzit 

„Munţii nostri aur poartă, 

„Noi cerşim din poartă 'n poartă“ 
a instrăinaţilor Abrudeni şi-a urcat plaiurile „măr- 
ginenilor“, — nu va putea tăgădui sufletului ce- 
stora din urmă, închegarea unei vieţi românești 
necontrafăcută, neamestecată şi necernută prin 
sita cu „ciurelul“ intrupat din toate firele pă- 
mântului : vieaţă, care in matca ei veche, în cas- 
cadele ei tumultoase şi "n tiparele ei vecinice, 
curge totdeauna mare, la poalele pururea 'nverzite 
ale Carpaţilor... 

Şi când tămâia cădelniţei din marea biserică 
a „Vadului“, străbate urmărită de sufletul popo- 
rului insetat, spre înălțimile neprihănite ale al- 
tarului, — atunci, numai atunci, în inima mea se 
strâng, ca și nişte izvoare rătăcite în o mare 
pururea dornică, toate părerile de rău!... Şi când 
„văruţele“ scobor uliţile întortochiate spre locul 
unde „cetera“ umple de flacări şi de inimă „In- 
vârtita“, „Harţăgaua“ şi „Romana“, — atunci, 
numai atunci, ochii mi-se umplu de lacrimi. 

De ce?... Nici sufletul meu nu mai ştie, 

Demetru Marcu. 


MDintr'un carnet. 


Ne spovedim: în durere, s'o micşorăm, la 
bucurie — s'o mărim, 


o 
Intâia iubire e spuma sufletului: ceeuce e 
mai curat — și mai efemer în el. 
o 


Ce stă mai rău unei femei frumoase decât 


cuminţenia ? 
© 

ECONOMIE. 


Sistemele cooper. Schuize-Delitzsch şi Raiffeisen. 
V. 

Chiar dacă am voi să dăm un rezumat 
cât de modest al sistemului Schulze-Delitzsch, 
nu putem trece cu vederea o parte însemnată, © 
parte originală: Normele organizației centrale. 

Am cunoscut - principiile fundamentale și 
întocmirea interioară a băncilor populare Schulze- 
Delitzsch. 

Acum trebue să mai spunem un cuvânt şi 
asupra organizărei centrale a băncilor populare 
schulziste, Este necesar, nu numai din punct de 
vedere teoretic, dar şi din acel practic, — căci 
oriunde avem mai multe tovărăşii de credit şt 
economie, observăm „curentul către federalism“, 
„curentul către concentrarea, centralizarea pute- 
rilor,* curent explicabil, izvorit din nevoile mi- 
șcării... 

Schulze-Delitzsch a avut meritul deosebit 
a se fi îndeletnicit mai din vreme ca ori-care 
altul, — chiar decât Raiffeisen — cu organizarea. 
centrală a băncilor populare. El a simţit, de: 
îndată ce băncile s'au înmulţit, încă din perioada. 
începutului, că adunându-ţi forţele le înmulțește, 
el a văzut neajunsurile vieţei izolate, în care 
trăiau băncile populare, — şi de aceea a în- 
zestrat instituţiunile chemate în ceată de dânsul, 
cu organe centrale, — căci au devenit pildă pentru 
alte tări. 

Organele centrale, recomandate de Schulze-- 
Delitzsch, au menirea să facă faţa nevoilor ad- 
ministrative şi financiare ale băncilor populare. 
„Uniunea“ e organul care corespunde nevoilor: 
ad-tive in genere, iar „Banca centrală“ (federală 
sau Federaţiune, pur şi simplu, cum o numim 
noi) e organul menit să facă faţă nevoilor finan- 
ciare indeosebi. 





* 

I. Nu mai incape îndoială, că băncile po-: 
pulare — şi ori-cari alte tovărăşii — nu sunt 
în stare să-și îndeplinească menirea lor, când 
merg răsleţe, ca atunci când ar fi unite, când 
una s'ar simţi că face parte dintr'un tot, — din- 
tr'o organizaţie centrală îndrumătoare şi ocro- 
titoare, 

Cu slabele lor puteri, băncile populare nu. 
ar puteă să înlăture multe neajunsuri. Cei che-- 
mati să le conducă, adesea nu aduc cu sine, 
decât multă bunăvoință, e adevărat, insă prea 
puţină pricepere. Trebue să ne dăm seamă, că 
nu avem de-a aface cu organisme mari, —când 
vorbim de băncile populare. In acestea, la început. 
mai ales, președinții, membrii din consiliu de 
ad-ţie, censorii stau ca şi in faţa unui necuno- 
scut! l 

O primă condițiune pentru propăşirea băn- 
cilor e educarea şi instruirea conducătorilor, în 
sensul ideilor cooperative. Această educare și jin- 
struire se poate face mai bine prin puterile unite 
ale băncilor populare, — prin Uniuni. 

Uniunile au ca probleme practice indeo- 
sebi următoarele: 

1. reprezentarea mişcării cooperative, prin 
viu graiu şi scris, faţă de autorităţi; 2. propășirea 
tovărăşiilor prin comunicarea directă de infor- 
maţiuni şi învăţăminte, 3. alcătuirea de statute 
noui, 4. publicaţiuni cooperative (gazete şi bro- 
şuri), 5. adunarea de date statistice şi publicarea 
de dări de seamă anuale asupra mersului băn- 
cilor populare, etc., 6. Supravegherea, controlul 
ad-ţiei băncilor populare. 

1. Mişcarea băncilor populare are nevoe de 
un organ de apărare în faţa justiţiei, in faţa 
fiscului — dacă s'ar simţi neindreptăţită prin In- 
troducerea de dări asupra tovărăşiilor — și mai 
ales în faţa marelui public neștiutor. 

Uniunea poate să-şi. ia asupră-şi această 
apărare de interese cooperative, fiindcă ea e o 
instituţie în genere puternică, dispunând de un. 

personal ales și de mijloace băneşti însemnate. 
Băncile populare, membre ale Uniunei, pentru 
serviciile primite dela aceasta, contribue anual 
cu modeste cotizaţiuni. 

2. In mersul înainte al băncilor, aceste au 
necontenit nevoe de sfaturi juridice, ad-tive și 
economice-financiare. In această privinţă, Uni- 
unea prin informaţiunile ce le poate dă, aduce 
reale servicii membrilor săi. 

3. Pe lângă băncile populare, ori decâteori 
se înfiiinţează o nouă tovărăşie, aceasta găsește 
în Uniune sprijinul cel puternic într'o îndrumare 
pe o cale sigură, prin darea de sfaturi și punerea 
ia dispoziţie a statutelor Uniunei. 

4, Pentru a dă unitatea mişcare — uni- 
tate în conducere și unitate sufletească, Uniunea, 
organ central, uneori a câtorva mii, dacă nu şi 
peste zece mii de tovărăşii de credit, poate edità 
o foaie cooperativă, necesară şi pentru îndrumări 
ad-tive şi pentru ştiri financiare, dar mai ales 
pentru educaţia tovarășilor. 

5. Din adunarea de date statistice, Uni- 
unea procură oglinda realităţii în băncile popu- 
dare şi dă putinţa a se luă măsuri de îndreptare 
mai nemerite. 

6. Dar punctul cel mai însemnat din în- 
:semnatele probleme ale unei Uniuni este supra- 
vegherea, e controlul băncilor populare. 

Cu mult înainte de a fi introdus de lege 
“Schulze-Delitzsch îl recomandase să-l întroducă 
in organizaţia condusă de dânsul. În hotăririle 
congreselor anuale, — mai ales înainte de 1889, 
nainte de legea care ‘introduce și controlul obli- 
gatoriu la cooperativele germane, — organizaţia 
lui Schulze-Delitzsch se sileşte să proclame re- 
guli bine chibzuite pentru exercitarea controlului 
prin Uniuni. Controlul nu trebue privit ca o 
măsură poliţienească. Uniunea nu e poliţia coo- 
perativelori Ea e organul lor menit să le slujească 
să le indrumeze... Legătura dintre Uniune şi 
bănci populare, nu e legătură bazată pe teama 
din partea băncilor sau pe bănuiala din partea 
Uniunei. *) 

Controlul pe de o parte e un mijloc pre- 
ventiv impotriva cazurilor de necinste în ad-ția 
băncilor, dar mai ales, e un mijloc nemerit de 
instrucţie și educaţie. 

De aceea — fie spus ca o observaţie în 
treacăt — legea germană, dacă-mi aduc bine 
aminte, impune ca controlul să fie la 2 ani odată, 
iar la control să fie de faţă toţi conducătorii 
cooperativei. La control, conducătorii au prilej 
să ia o lecție — binevoitoare — de chibzuită 
conducere... 

Personalul de control al Uniunilor, joacă 
astfel rolul profesorilor ambulanți pentru răspân- 
direa cooperaţiei. 

Uniunea mai are încă o însemnătate do- 
vedită: ea prepară materialul pentru legiunile ce 
privese cooperaţia... 

„Uniunea generală“ a cooperativelor schul- 
ziste din Germania, în trecutul ei aproape deo 
jumătate veac — a luat fiinţa în 1861 din „Biroul 
central de corespondenţă“ al cooperativelor — 
ne prezintă o mulţime de roade bogate în acest 
câmp de activitate, 

Astăzi Uniunea generală exercită controlul 
prin „Uniuni Regimale“ (Unterverbinde), ea e 
punctul central al întregei mişcări, pecând ace- 
stea — uniunile regimale — sunt legăturile fi- 
rești între periferie (cooperative) şi centru. 

Uniunile regimale au fost chemate în viaţă 
de Schulze-Delitzsch (încă dela 1861), care astfel 
a fost consecuent, principiilor de ad-ţie decen- 
tralizată.., 

II. Tot Schulze-Delitzsch a fost întâiul — 
ceeace dovedeşte spiritul său original şi destoi- 
nicia-i de organizare neintrecută, — care s'a 


*) Se observă ca spre simplicare nu vorbesc de cât 
de Uniunile băncilor populare. De fapt există Uniuni şi 
pentru alte feluri de tovărăşii (magazine de consum). Unt- 
unile de control primesc adesea toate felurile de tovărăşii 
ca membre. 




















gândit să procure mijlocul, prin care băncile po- 
pulare să fie puse la adăpost de nevoile finan- 
ciare, în caz de abundență să găsească un re- 
zervoriu, unde să depue numărarul cu folos, iar 
în caz de criză să găsească un sprijin. 

Acest mijloc l-a găsit Schulze-Delitzsche, — 
în Băncile centrale, în băncile băncilor populare. 

E adevărat că Banca sa centrală, înființată 
în 1865 la Berlin, (Deutsche genossenschafisbank), 
fiind întemeiată pe acţiuni,*) deşi aveă ca mem- 
brii şi cooperative, — se depărtă dela ogorul 
cooperaţiunei. Mai în urmă, s'a depărtat şi mai 
mult, prin operaţiunile riscate, vânând câștiguri 
mari — şi cari operaţiuni i-au produs pagube 
insemnate... Acest fapt nu șterge meritul lui 
Schulze-Delitzsch, — nu este un argument îm- 
potriva băncilor centrale -ale băncilor populare. 
Asemenea instituţiuni sunt de cel mai mare folos 
pentru consolidarea financiară a băncilor popu- 
lare; ele alcătuesce canalul, prin care piaţa finan- 
ciară e pusă în situaţia a aveă legătură cu mi- 
cile institute de credit şi economie ale claselor 
de jos. De aceea, ori unde, au fost conduse de 
spiritul cooperativ, şi în acelaş timp de cuno- 
ştinţele financiare necesare, băncile centrale, au 
slujit într'un mare grad băncilor populare, — au 
dat acestora o organizaţie financiară mai raţio- 
nală, — au introdus în afaceri mai mult „spiritul 
modern.* Dr. 1. Răducanu. 

(Urmează. ) 


HANUL DELA STENA. 


— Roman din vieaţa macedonenilor. — 
De Daniel! Vodena. 
Partea a II-a. 

XIII. 

(Continuare). 

După o zi şo noapte de mers pe dealuri 
pline de zăpadă, pe poteci înfundate, pe margini 
de râu, ajunseră într'un sat răvăşit pe o poală 
de deal. Turla bisericei, străluceă în lumina multă 
a dimineţii, 

Eră într'o Duminecă senină, când oamenii 
sărbătoreau botezul Domnului. 

Casele mai albe parcă, câmpul alb, limpe- 
zimea cerului, pacea în care se odihneă văzduhul, 
şi mai ales bătaia domoală a clopotului, umpluse 
de cucernicie sufletele celor şapte călători... 

De când nu se mai inchinaseră! De câteori 
n'auziseră departe de tot, un glas de clopot şi 
nu-i prinsese dorul unei îngenunchieri în faţa 
altarului! Le eră dor de-o rugăciune. Capul 
plecat, genunchii îndoiţi şi mânile impreunate 
pe piept aduc atâta mulţumire în sufletele celor 
obidiţi ! 

Sfioși, călătorii se apropiară de sat. Lăsară 
catârii în paza unui moşneag de lângă un cuptor 
şi porniră spre biserică. 

Risto îşi lăsase şi el puşea. 

Le bătea inima. 

Dinspre biserică, venià un şir lung de 
oameni. In fruntea lor, mergeă preotul bătrân, 
îmbrăcat în odăjdii. Veneau apoi copiii, cu mâ- 
nile încărcate de icoane, bătrâni cinstiţi, îm- 
brăcaţi în haine de sărbătoare, păşeau domol, 
răsucind în mână boabele de chichlibar sau de 
maslin ale mătăniilor, flăcăi tăcuţi și oameni mai 
în vârstă și femei smerite urcau coasta dealului, 
spre râul unde peste câteva clipe eră să s'afunde 
crucea, închipuind botezul din apele Iordanului. 

Când ajunseră în dreptul preotului, lui Risto 
Ciava îi svâcni pieptul. Ingălbeni. Nu-l privise 
preotul drept în faţă? Nu citise în ochii lui stri- 
gătul: Ucigaşule ! 

Sau vederea sfintei cruci îl mustrase? 

+) La început capitalul eră de 275.000 taleri, pe 
urmă şi-a mărit cercul de operaţiuni (înființase o filială la 
Frankfurt 2/M) şi ocupându-se mai mult cu operaţiunile 
de credit comercial, a ajuns ca azi să fie fuzionată cu 
marea bancă „Dreadul-Bank“. Ce trist sfârşit pertru coo- 
peraţie... Intemeetorul nădăjduiă la 1865 că această bancă 
fiind centru economiilor celor mulți, va jucă odată un rol 


mai mare decât acel al Bănci Prusiei (azi Banca Impe- 
rială Germană)!?! 














Abiă acum, între oameni cinstiţi, în apro- 
pierea lui Dumnezeu, începea să simtă remuş- 
cări. Ce făcuse el pân'acum ? 

li treceau prin minte toate lunile de pri- 
begie și fruntea i-se plecase de greutatea gân- 
durilor. Alergase ca un câne hărțuit, fără nici 
un rost, prin toate pădurile şi râpele munţilor. 
Se intovărăşise cu tot felul de oameni el, co- 
pilul unor părinţi așezați, şi cu frica lui Dum- 
nezeu. 

Omorâse om! 

Vorba asta i-se înfigeă în inimă ca un ia- 
tagan roşit in foc. 

Niciodată nu-i păruse atât de mare păcatul. 
Dar acum, când firea. lui nepotolită se plecase 
în faţa blândeţei şi a liniştei ce stăpâneă toate, 
păreri de rău chinuitoare îl copleşeau. 

O, cum ar fi căzut la picioarele bătrânului, 
cum s'ar fi învălit în paza sfântă a patrafirului 
şi cum ar fi cerut iertare lui Dumnezeu! 

Dar preotul trecuse. 

Cu el, şi gândurile lui Risto Ceava. Acum, 
căința se prefăcuse intro adâncă muţenie a su- 
fletului. Şi o mulţumire tainică se amestecă cu 
tăcerea asta. 

Risto Ceava își făureă un nou plan de 
traiu: reintoarcerea la căminul pustiit, o vieaţă 
nouă, liniştită — pe mormântul unei nebunii din 
tinereţă. Simţeă chimirul încărcat cu bani şi se 
gândeă la nevestele și copiii celor omoriţi la 
Elimba. Le duceă o mângăere. Făceă o faptă 
bună, ca sfârşit al păcatelor sale. Va uscă câteva 
lacrămi. Nu eră iertarea? 

„„Pe nesimţite, călătorii se alăturaseră in 
rândul bărbaţilor. 

Cei de lângă ei, îi priviseră lung, miraţi că 
nişte străini, măresc alaiul lor tăcut. Dar nu-i 
întrebară nimic. Păreau oameni cum se cade, o- 
bosiţi de drum, cu sufletul amărit poate, dornie 
de mângăierea unei rugăciuni. 

Incet, şirul credincioşilor ajunse la râu. În 
pacea dimineţei reci şi luminoase, glasul tremu- 
rător al preotului înălţă un cântece de slavă lui 
Dumnezeu. Apoi, foile galbene ale cărţii sfinte 
începură să fâlfăie rar, sub ochii bătrânului. 

Ascultau toţi şi țineau ochii la el. 

Oamenii aceia uitaţi de Dumnezeu în mij- 
locul atâtor străini, uitau năcazurile vieţii lor 
nemărginite şi-şi înălțau sufletele spre ceriu. 

Se mai gândea Ceava cât sunt ei de străini 
printre atâţia alţi străini? Se mai gândeau ei 
că în ţara lor, crucea li subjugată, avânturile 
înăbușite, vieaţa primejduită ? 

Erau fericiţi acum, cu ochii ţintă la preot, 
cu gândul la Dumnezeu. | 

Nimeni nu văzu niște călăreţi ciudaţi, cari 
coborau repede dinsusul râului. Toate inimile 
băteau acum într'o singură simţire. Și toate gla- 
surile se întilniră în acelaş psalm: 

„In lordan botezându-te tu doamne...“ 

Cântecul sfânt nu se sfârşise, când ceata 
călăreţilor ajunse la locul slujbei. 

Un diacon mărunt, cu capul mare mergea 
în frunte. Ceilalţi purtau haine de antarţi şi puşti 
scurte, 

Un murmur de nemulţămire trecă pe bu- 
zele tuturor sătenilor. Așteptau neliniștiţi. 

Şi glasul diaconului grec tremură făţarnic: 

— Cântecul sfinţiei tale, părinte, n'a ajuns 
la domnul, căci nu l-ai rostit în limba luil..* 

Vorbe pripite alunecau acum. Preotul în- 
gălbenise. Sătenii priveau, uimiţi, nehotărâţi. 

lar cei douăzeci de antarţi, îşi proptiseră 
puştile în pământ, se rezemaseră de ţevi şi pri- 
veau ameninţători la preot, parcă întrebându-l: 

— Că mai aștepţi?? 

A doua oară strigă diaconul: 

— Părinte, alta e limba domnului şi altfel 
a fost psalmul sfinţiei-tale. Şi Domnul nu pri- 
meșşte, părinte, rugăciunea pe care n'o ințelegel 


(Va urma). 

ŞTIRI 


Dr. Lupag — la temniţă. Bunul nostru 
prieten şi profesor distins al seminarului Dr, 1. 
Lupaş şi-a început la Seghedin osânda de trei luni 
pentru un articol asupra țăranilor, publicat în „Tara 
Noastră“, Prin Lupaș numărul cel mare de jertfe 
personale, aduse de intelectualii noştri pe altarul 
convingerilor şi al iubirii de neam, s'a înmulţit. 
E de sigur o ruşine pentru o ţară, ca să nu ai 
deplină libertate de a fi apostolul cumpătat al 
credințelor tale, — dar să nădăjduim că vremile 
se vor schimbă şi că în curând amicul mostru va 
fi la largul său a-şi pune, nestingherit, tot talentul 
şi toate puterile în serviciul cauzei ţărăneşti, scumpă 
nouă tuturora... 

Prevederi politice. Un bine informat con- 
frate a dat de curând ştirea că în urma respin- 
“gerii proiectului pentru votul universal de cătră 
Monarh, Andrássy s'a supărat foc şi cabinetul 
întreg îşi va dă demisia... la toamnă. Tot la 
toamnă Contele Apponyi va fi însărcinat cu for- 
marea noului guvern şi atunci va da el votul uni- 
versal, — ceeace e lesne de crezut, adaugăm 
oi, fiindcă Apponyi e foarte drăguţ cu naţiona- 
lităţile şi e uşor de prevăzut că le va face pe 
voie în chestia votului. — Inregistrând şi noi 
această veste, credem a ști, din acelaş izvor demn 
de credinţă, că nici combinaţia cu Apponyi nu 
va reuşi, dar.. că M. Sa are de gând ca... la 
primăvara viitoare să însărcineze pe Bánffy, un 
alt amic al nostru, cu formarea cabinetului şi 
acesta a bună seamă va da naționalităților votul 

egal şi secret... 


o 

D-l Valeriu Branisce continuă reflexiunile 
asupra teatrului, ţinând seamă și de notita noa- 
stră din numărul penultim. Ne pare rău că şi 
de data asta arată prea puţină încredere în „So- 
cietatea pentru crearea unui fond teatral“, care, 
ori-şi-cum, cu oarecare încordare a conducăto- 
rilor săi ar puteă face ea singură ceva pozitiv 
pentru ideia teatrului.. lată chiar cu bussierii. 
Depinde absolut de comitetul societăţii, ca acei 
bursieri crescuţi din „creiţarii“ noştri să nu mai 
treacă granița. Propunerea s'a făcut şi un întreg 
plan de muncă s'a înaintat comitetului. Dacă 
„societatea“ ar hotări să-şi angajeze bursierii în 
serviciul său şi dacă ar mijloci dela guvernul 
țării dreptul ca aceştia să dea reprezentaţiuni 
în toată țara, problema în mare parte ar fi re- 
zolvată. Asta, fireşte, nu exclude propunerea ca 
trupele române bucureştene să incerce a trece 
pe la noi. 

Noua lege execuțională despre care s'a dis- 
cutat foarte mult, atât în parlament cât şi in 
presă, nu va intră în vigoare, — scrie un con- 
frate. Se vorbeşte că consiliul de ministri a 
hotărit revocarea ei. 

Membrii guvernului s'au înţeles să mai 
aştepte în linişte incă un an și jumătate cu pu- 
nerea în practică a legei. 

Până atunci se va pregăti noua procedură 
civilă în cadrele căreia se va puteă așeză şi 


noua lege execuţională. 
o 


Un incendiu puternic a distrus întreg orașul 
Fernie din Columbia britanică. 5000 de oameni 
sunt fără adăpost. Sunt 100 de răniţi. 


Pagubele sunt preţuite la 2 şi jum. milioane. 
Incendiul continuă, amenințând şi alte orașe. 
le) 


Socialiştii români din Paris s'au întrunit 
săptămâna trecută protestând înpotriva expul- 
zărilor din România. 


o 
Colonia austriacă din Bucureşti se pregă- 
tește a serbă cu mare pompă, aniversarea a 78-a 
a naşterii Împăratului Frantz-losef, care va fi 


la 5/18 August. 
Cu această ocazie, colonia austriacă va 


serbă şi jubileul de 60 ani de domnie a Impă- 
ratului. 











„ȚARA NOASTRA“ 


Pe lângă banchet se va dă şi o mare ser- 
bare publică, se vor face oarecari fundaţiuni 
culturale şi de binefacere şi se va dă un mare 
festival. 

Se zice că colonia maghiară se va abţine 


dela aceste serbări. 
Lei 


Studenţii români din Sălişte, de sub prezi- 
denţia d-lui Onisifor Ghibu, au dat o frumoasă 
serbare Dumineca trecută, pe locul numit netedul. 

Intregul după-prânz, flăcăii şi fetele au jucat 
frumoasele jocuri naţionale; seara, tineretul a 
pornit cântând, spre sat, s'a oprit- manifestând 
câtva timp în faţa casei d-lui I. Lupaş — plecat 
cu o zi înainte în temniţă — şi s'a adunat apoi 
intruna din sălile școalei, unde studenţii au cinat, 
într'o simpatică dispoziţie tinerească. 

După 9 ceasuri seara, au inceput să so- 
sească invitaţii, la jocul din sala cea mare a 
şcoalei; şi pe când tinerii se desfătau în acor- 
durile muzicei, cei mai in vârstă, într'o încă- 
pere alăturată, cu ploştile de vin înainte, ascultau 
spiritualele glume ale d-lui Lepădat, directorul 
şcolii, frumosul glas al baritonului Popa şi de- 
clamaţiile talentatului absolvent al conservatorului 
din Bucureşti, d. N. Băilă. 

A fost într'adevăr frumos Duminecă, la 
Sălişte !.. 


o 

Congresul patriarhal, din Carloviţa, întrunit 
Sâmbăta trecută, a ales patriarh pe episcopul 
Smeianovicei. 

S'au dat următoarele voturi: Episcopul 
Smeianovici 40 voturi; Episcopul Gruici 30 vo- 
turi, iar Episcopul Bogdanovici nici un vot. 

Deşi congresul a ales pe Smeianovici, care 
a obţinul cel mai mare număr de voturi, totuş 
se crede că Maj. Sa Impăratul nu va confirmă 
această alegere, deoarece Smeianovici nu se bu- 
cură de multe simpatii în cercurile curţei. 


o 

Tinerii turci au sărbătorit liberarea Turciei 
la mormântul armenilor masacrați. Din ţinuturile 
armenești vin ştiri cumcă turcii şi armenii ma- 
nifestă călduros sentimente de înfrățire. 

Intr'o biserică armenească au venit mai 
mulţi preoţi turci, spre a sărbători infrăţirea 
intre ei. După cuvântări, Turcii și Armenii s'au 


îmbrăţişat. 
o 

Regele Carol |. al României va avea între 
7—10 Septemvrie, o întrevedere la Viena, cu M. 
S. Împăratul Francisc Iosif. 

Suveranul României va plecă din Sinaia la 
sfârşitul lunei August și se va duce la Baden, 
de unde se va reintoarce prin Viena. 

o 

Din Tebris se vesteşte că după trei zile de: 
linişte, luptele au reinceput. Liniile telegrafice 
dintre Teheran şi Tebris au fost intrerupte.. 
Răsvrătiţii ameninţă cu moartea pe toţi aceia. 
cari se încearcă să restabilească comunicaţia. 
telegrafică. 


o 
Telegrafia fără fir a lui Marconi va primè 
o nouă modificare. Un tânăr din Bolonia a in- 
ventat un sistem, care împiedecă depeşile tran- 
smise prin telegrafia fără fir, să fie primită de 
altă staţiune decât cea destinată. 


o 

O scenă nostimă s'a întâmplat zilele tre- 
cute, într'un tribunal din Paris. 

Se judecă procesul unui ştrengar de vre-o 
23 de ani, care atacase pe o trecătoare, şi 'n 
loc să-i facă curte — dupăcum își îichipuise ea, 
văzându-l că-i dă târcoale — îi furase ceasul şi: 
ridicul-ul, 

„Procesul acesta a atras foarte mulţi curioșşi, 
fiindcă se auziă că hotul e om de spirit. 

Erà cald. Avocatul acuzatului se pregăteă 
să înceapă apărarea, gâfâiă, îşi ştergeă fruntea 
cu batista. 

Deodată acuzatul strigă: 

— Domnule preşedinte, eu și cu avocatul 
meu cerem şedinţă secretă. 

— Procesul d-tale se poate judecă şi aşa... 

— Inc'odată domnule preşedinte, eu și cu 
avocatul meu cerem să se golească sala... 

— Dar nu 'nţelegi că mwai nici un motiv? 

— Ba dal — răspunse acuzatul. 


„E prea cald!...% > 


Din toată lumea. Aplicarea constituției con- 
tinuă în Turcia. S'a dat drumul deţinuţilor po- 
litici; toţi fugarii se pot reintoarce în patrie. 

— Noul balon englez Nulli-Secundus a făcut 
o ascensiune liberă şi s'a reîntors la garaj dupăce 
descrisese un circuit de zece mile. 

Aa 44 000 paie atat 
Banca de asigurare 


i TRANSSTLVANIA“ 


<4- din Sibiiu -> 
întemeiată la anul 1868 
în Sibiiu, str. Cisnadiei Nr. 5 (edificiile proprii)- 
Fonduri de întemeiare și de rezervă 2.161,399'!l cor. 
asigurează în cele mai avantagioase condiţii: 


contra pericolului de incendiu şi exploziune, 


edificii de ori-ce fel, mărfuri, mobile, vite, producte economice ete. 


D~ asupra vieţii 280 


tn toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Valori asigurate contra incendiului : 
95.816.412:— coroane. 


+..+.+++02+++++00+++0++++Â+ 


Tiparul tipografiei Arhidiecezane în Sibiiu. | 








Dela întemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieată 4.028,113:12 coroane. 
Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 


stagiu I, curtea I, şi la agenturile principale din Arad, Braşov, Bistriţa, 
mare, dela subagenţii din toate comunele mai mari. 

Capitale asigurate asupra vieții: 
9,.882.454'— coroane, 


Cluj şi Oradea- 

